***The Mystery of the Disappearing Cat*** (1944) yw'r ail lyfr yng nghyfres nofelau dirgelwch i blant gan Enid Blyton y *Five Find-Outers*. Fe’i cyhoeddwyd gan Methuen and Co Ltd ac mae’n dilyn y llyfr cyntaf yn y gyfres, *The Mystery of the Burnt Cottage*. Mae'n stori’n ymwneud â chath sydd wedi'i dwyn a'r grŵp o blant sy'n ceisio gweithio allan sut cyflawnwyd y drosedd a phwy oedd y troseddwr.

Plot
----

Mae Luke, ffrind i'r darganfyddwyr, yn gweithio yng ngardd yr Arglwyddes Candling pan fydd ei chath Siam werthfawr yn cael ei dwyn. Mae'r Pum Darganfyddwr a'u Ci yn gweithio i ddatrys yr achos.

Cymeriadau
----------

* Elizabeth (Bets) - Yr ieuengaf o'r Pum Darganfyddwr
* Philip (Pip) - Aelod o'r Pum Darganfyddwr a brawd Bets
* Lawrence (Larry) - Pennaeth y Pum Darganfyddwr
* Margaret - Aelod o'r Pum Darganfyddwr a chwaer Larry. Hi hefyd yw sylfaenydd y grŵp o ddarganfyddwyr.
* Frederick (Fatty) - Y craffaf o'r Pum Darganfyddwr
* Buster - Daeargi Albanaidd sy'n eiddo i Frederick
* Luke - Garddwr cynorthwyol 15 mlwydd oed. Ffrind y Pum Darganfyddwr. Y sawl sydd dan amheuaeth bennaf o ddwyn *Dark Queen* cath Siam gwerthfawr Yr Arglwyddes Candling,.
* Yr Arglwyddes Candling - Perchennog y gath werthfawr sydd wedi'i dwyn
* Miss Harmer - Y person sy'n gofalu am gathod Yr Arglwyddes Candling
* Miss Trimble - Cydymaith Yr Arglwyddes Candling.
* Mr Tupping - Garddwr Yr Arglwyddes Candling. Amrwd, drwg tymherus, ffyrnig a chreulon i Luke, ei gynorthwyydd. Mae'n meddwl ei fod yn berchen ar yr ardd.
* Mr Goon - Plismon byrlymus y pentref, sydd eto'n methu â datrys yr achos. Ffrind i Mr Tupping.

Crynodeb
--------

Mae'r cyfan yn digwydd y tŷ drws nesaf i le mae Pip a Bets Hilton yn byw. Mae cath Yr Arglwyddes Candling, sydd wedi ennill gwobrau mewn sioeau, o'r enw *Dark Queen* (cath Siam gwerthfawr), yn diflannu reit o dan drwyn Luke, cynorthwyydd y garddwr. Mae Mr Tupping, y garddwr, yn ddyn cas ac mae'r plant yn penderfynu ar unwaith y byddai'n wych os mae ef oedd y lleidr! Ond sut y gallai fod, gan nad oedd ar gyfyl y lle pan gafodd *Dark Queen* ei dwyn? Mae'r holl dystiolaeth yn pwyntio tuag at Luke ifanc druan, cynorthwyydd Mr Tupping. Ond mae'r darganfyddwyr yn cael hi'n anodd credu y byddai ef yn gwneud rhywbeth mor ysgeler.

Mae yna gwpl o bobl eraill a ddrwgdybir yn staff Yr Arglwyddes Candling, fel Miss Harmer y triniwr cathod, a Miss Trimble, sy'n gofalu am y rhosod. Maen nhw i gyd yn eithaf sicr mai Mr Tupping oedd yn gyfrifol. Ond sut ar y ddaear llwyddodd? Mae'r ateb i'r dirgelwch yn syml iawn ac yn eithaf clyfar. Fe wnaeth Mr Tupping ddwyn *Dark Queen* yn y bore, yna paentio darn bach o baent liw hufen ar gynffon cath arall i wneud iddo edrych fel *Dark Queen*. Cafodd cynffon *Dark Queen* ei brathu gan gath arall, gan achosi i ddarn hufennog ymddangos ar ei chynffon. Yna gwnaeth i Luke weithio wrth ochr y cawell trwy'r dydd, er mwyn iddo fo ddod dan amheuaeth o ganfod bod y drosedd wedi digwydd. Yn y prynhawn, herciodd Mr Tupping i mewn i'r cawell, rhwbiodd y paent oddi ar gynffon y gath arall gyda chadach wedi'i socian mewn tyrpant, ac yna cyhoeddodd fod *Dark Queen* wedi diflannu! Yn y pen draw mae'r darganfyddwyr yn canfod sut fu i Mr Tupping, cyflawni ei dric dan din. Mae'n cael ei ddal ac mae'n cael ei ddarganfod ei fod wedi bod yn gyfrifol am ddwyn anifeiliaid anwes yn y gorffennol.

Gweler hefyd
------------

* Llyfryddiaeth Enid Blyton

Cyfeiriadau
-----------

1. ↑  Blyton, Enid. (2003). *The mystery of the disappearing cat*. London: Egmont. ISBN 1-4052-0394-3. OCLC 59470798.
2. ↑  "The Mystery of the Disappearing Cat". *Children's Books*. Cyrchwyd 2020-01-08.

Dolenni allanol
---------------

Tudalen Cymdeithas Enid Blyton am y llyfr